|  |  |  |
| --- | --- | --- |
| **CONSILIUL SUPREM PENTRU ŞTIINŢĂ ŞI DEZVOLTARE TEHNOLOGICĂ AL ACADEMIEI DE ŞTIINŢE A MOLDOVEI** | antet | **SUPREME COUNCIL ON SCIENCE AND TECHNOLOGICAL DEVELOPMENT OF THE ACADEMY OF SCIENCES OF MOLDOVA**  |
|   |
|  | HOTĂRÎRE |  |
|  |  |  |
| „ 21 ” aprilie 2016 |  |  Nr. 125 |
|  | mun. Chişinău |  |

|  |
| --- |
| Cu privire la aprobarea listei candidaților la postul de conducere vacant din cadrul Institutului de Ecologie și Geografie |

În temeiul art. 86 lit. y), 134 și 135 ale Codului cu privire la știință și inovare al Republicii Moldova nr. 259-XV din 15 iulie 2004, punctul 5 al Regulamentului-cadru cu privire la alegerea personalului de conducere a organizațiilor din sfera științei și inovării membri instituționali ai Academiei de Științe a Moldovei, aprobat prin Hotărîrea CSȘDT nr. 190 din 14 decembrie 2009, cu modificările și completările ulterioare, Consiliul Suprem pentru Știință și Dezvoltare Tehnologică al Academiei de Științe a Moldovei **HOTĂRĂŞTE**:

**1.** Se aprobă lista candidaților la posturile de conducere vacante din cadrul organizațiilor din sfera științei și inovării – membrii instituționali ai AŞM (conform anexei).

**2.** Direcția juridică și secția resurse umane vor întreprinde măsuri pentru evitarea conflictului de interese a candidaților la posturile vacante de directori ai organizațiilor din sfera științei și inovării, aprobați conform anexei.

**3.** Direcția politici va asigura publicarea, pe site-ul AȘM și va efectua monitorizarea publicării pe site-urile organizațiilor din sfera științei și inovării vizate, a CV-urilor, programelor de activitate pentru următorii 4 ani și recomandările candidaților la posturile vacante de directori ai organizațiilor din sfera științei și inovării.

**4.** Se recomandă candidaților la posturile vacante de directori ai organizațiilor din sfera științei și inovării promovarea și popularizarea în mass media a programelor de activitate pentru următorii 4 ani, precum și activitatea științifică și științifico-organizatorică proprie.

**5.** Centrul Media al AȘM va asigura suport consultativ la promovarea programelor de activitate pentru următorii 4 ani, precum și activității științifice și științifico-organizatorice a candidaților la posturile vacante de directori ai organizațiilor din sfera științei și inovării.

**6.** Controlul asupra executării prezentei hotărâri îi revinde dnei dr. hab. Aurelia HANGANU, secretar științific general al AȘM.

 **Preşedinte,**

 **academician Gheorghe DUCA**

 **Secretar ştiinţific general,**

 **doctor habilitat Aurelia HANGANU**

Anexă

la Hotărârea CSȘDT

nr. 125 din 21 aprilie 2016

**Lista candidaților la postul de conducere vacant**

**din cadrul Institutului de Ecologie și Geografie**

1. **Institutul de Ecologie și Geografie:**
* Dr. hab. Maria NEDEALCOV.